Karl-Heinz Debacher

Dr **Karl-Heinz Debacher** (* 1955 z Ruescht) isch e dytsche Lehrer un Haimetautor.

## Lääben un Wäärch
Dr Debacher het an dr Pedagogosche Hochschuel z Fryburg uf Grund- un Hauptschuellehrer mit Hauptfach Gschicht studiert. Syter anne 1984 schafft er im Schueldienscht as Lehrer. Anne 1996 het er an dr PH Fryburg promoviert mit ere Arbet iber „Historische Vereine am Oberrhein mit besonderer Berücksichtigung des Historischen Vereins für Mittelbaden“. Vu 2002 bis zue syre Pensionierig 2018 isch er Rektor vu dr Grund- un Wärchrealschuel Ruescht/Kappel-Groofehuuse gsii.

Är publiziert zue dr lokalen un regionale Sozial- un Kulturgschicht un schrybt au uf Alemannisch. Im Johr 1988 het er fir s Buech „Schicksal und Geschichte der jüdischen Gemeinden“ vum Historische Verain Ättene ne Kapitel iber d „Geschichte der jüdischen Gemeinde Rust“ gschribe. Är het si stark fir d Mahnstätt vu dr ehmolige Sinaog yygsetzt, wu 1999 errichtet woren isch un an di uusglescht jidisch Gmai mahnt.

Mit em Chinderbuech „Anatol, das kleine Waldschwein / Anatole, petit cochon des bois“, wu 2009 uf Dytsch un Franzesisch zum 25-jehrige Bstoh vu dr Partnerschaft Ruescht / Mààrle uusechuu isch, het er s Problem vum Anderschsyy un dr Uusgränzig vu Chinder bschribe. Ibersetzt woren isch d Gschicht vu dr Mathilde Lefrançois. 2016 hän si zäme ne zweete Band publiziert: „Anatol und der Räuberlehrling / Anatole et l'apprenti voleur“.

Anne 2010 het er bim Dialäktwettbewärb „s menschelet“, wu d Muettersproch-Gsellschaft, di Badisch Zytig un de SWR mitenander veraastaltet hän, mit em Gedicht „Drei Johreszitte“ de 1. Pryys in de Kategori Lyrik gwunne. 

Anne 2011 het dr Debacher en Uuswahl vu Gedicht un Gschichte uf Alemannisch publiziert unter em Titel „Duets-es? Alemannische Geschichten und Gedichten“. Dr Stefan Pflaum schrybt iber des Biechli:

Dr Debacher isch syt 1971 Mitglid vu dr SPD. Vu 1979 bis 1995 isch er Vorsitzer vum SPD-Ortsverain z Ruescht gsii. Anne 1989 isch er in Gmairot gwehlt wore. Fir sy Bartei hockt er au im Chraisdag. Derzue isch er Vorstandsmitglid vum Rueschter Ortsverain vum Rote Chryz un Mitglid im Historische Verain Ättene.

Dr Karl-Heinz Debacher wohnt mit syre Frau Elke Boni-Debacher z Ruescht.

## Uuszaichnige
* 1. Platz (Lyrik) im Dialektwettbewärb „s menschelet“ vu dr Muettersproch-Gsellschaft, dr Badische Zytig un SWR4 (2010)
* Willy-Brandt-Medaille vu dr SPD (2011)
* Ehrenodle vum Arbetschrais „Alemannischi Haimet“ im Regierigsbresidium Fryburg (2014)
* Burgermedaiile vu dr Gmai Ruescht (2016)

## Schrifte (Uuswahl)
* *Hanfbereitung in Rust. Eine Pflanze in der Geschichte der Gemeinde.* In: Die Ortenau. Zeitschrift des Historischen Vereins für Mittelbaden. Verl. des Historischen Vereins für Mittelbaden, Offenburg. Bd. 71 (1991), S. 397-401
* *Alt-Rust in Bildern. Ein heimatkundliches Bilderbuch für Alte und Junge, Alteingesessene und Neubürger.* Hrsg. von der Gemeinde Rust. Gesamtleitung: Karl-Heinz Debacher. Zusammenstellung und Textbearbeitung: Karl-Heinz Debacher und Franz Gruninger. Geiger, Horb am Neckar 1992
* *Regionales Geschichtsbewußtsein. Historische Vereine am Oberrhein mit besonderer Berücksichtigung des „Historischen Vereins für Mittelbaden“.* Sonderveröffentlichung. Verlag des Historischen Vereins für Mittelbaden, Offenburg 1996 (Zugl.: Pädagogische Hochschule, Freiburg, Diss., 1995)
* Rosalie Hauser: *„In meinem Heimatdorfe Rust ...“ Erinnerungen einer badischen Jüdin an das Alltagsleben im 19. Jahrhundert.* Hrsg. und bearb. von Karl-Heinz Debacher. Rust 2004
* *[http://www.fisch-quelle.de/fischerzunft/sunlog/gastrede1.htm Vater Rhein – ein anstrengender Nachbar. Ein Streifzug durch die Vergangenheit einer Landschaft].* In: Geroldsecker Land Nr. 51/2009
* *Anatol, das kleine Waldschwein. Anatole, petit cochon des bois.* Karl-Heinz Debacher & Mathilde Lefrançois. Ill. von Yannick Lefrançois. Morstadt Verlag, Kehl 2009
* *Duets-es? Alemannische Geschichten und Gedichten.* Lavori-Verlag, Freiburg im Breisgau 2011
* *Reiseführer Rust, Baden-Württemberg. Rust & Umgebung; entdecken - genießen - einfach länger bleiben!* Andreas Ringwald, Karl-Heinz Debacher, Richard Stehlin. INOVUM, Weisweil  2012
* *Anatol und der Räuberlehrling. Anatole et l'apprenti voleur.* Karl-Heinz Debacher & Mathilde Lefrançois. llustrationen von Yannick Lefrançois. Lavori Verlag, Freiburg im Breisgau 2016
* *Jo allewäg!* 2025

## Weblink
* Karl-Heinz Debacher uf dr Websyte vu dr Muettersproch-Gsellschaft
* Künstlerinnen & Künstler uf dr Websyte vum Projäkt „Mundart in der Schule“
* Der Ruster Karl-Heinz Debacher über sein neues Buch: «Ich bin Fan des Alemannischen», Badische Zeitung, 21. Novämber 2025